**SREDNJA ŠKOLA „AUGUST ŠENOA“ GAREŠNICA**

KLASA: 112-01/25-02/8

URBROJ: 2123/01-23-01-25-4

Garešnica, 10. veljače 2025. godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23) Srednja škola „August Šenoa“ Garešnica, raspisuje i objavljuje

**NATJEČAJ**

za zasnivanje radnog odnosa na radnom mjestu:

***1. nastavnika/ce koji/a obavlja poslove nastavnika/ce predmeta Psihologija – 1 izvršitelj/ica***

 ***- na neodređeno vrijeme u nepunom radnom vremenu (1 sat nastave tjedno/1,9 radnih sati tjedno).***

Riječi i pojmovi koji imaju rodno značenje, a koji se koriste u natječaju za osobe u muškom rodu, uporabljeni su neutralno i odnose se na muške i ženske osobe.

Na natječaj se mogu prijaviti osobe oba spola.

Kandidatom prijavljenim na natječaj smatrat će se samo osoba koja podnese pravovremenu i potpunu prijavu sa svim traženim prilozima i koja ispunjava formalne uvjete iz natječaja.

Kandidati koji se prijavljuju na natječaj uz opći uvjet za zasnivanje radnog odnosa, u skladu s općim propisima o radu, trebaju ispunjavati i posebne uvjete u skladu s člancima 105. i 106. Zakona o odgoju i obrazovanju u osnovnoj i srednjoj školi i članka 2. r. br. 12. Pravilnika o stručnoj spremi i pedagoško-psihološkom obrazovanju nastavnika u srednjem školstvu („Narodne novine“, broj 1/96 i 80/99).

Za prijavu na natječaj potrebno je dostaviti:

* vlastoručno potpisanu prijavu na natječaj (koja obavezno mora sadržavati naznaku radnog mjesta za koje se podnosi prijava i osobne podatke kandidata i to osobno ime i prezime, adresa stanovanja te kontakt podatke: broj telefona ili/i mobitela te e-mail adresu),
* životopis,
* dokaz o državljanstvu (neovjerena preslika),
* dokaz o stečenoj stručnoj spremi (neovjerena preslika),
* dokaz o potrebnom pedagoško-psihološko-didaktičko-metodičkom obrazovanju – pedagoške kompetencije (ukoliko nisu stečene u sklopu studija - neovjerena preslika),
* uvjerenje nadležnog suda da se protiv kandidata ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi (izdano za vrijeme trajanja natječaja).

NAPOMENA: Kandidat koji je stekao inozemnu stručnu kvalifikaciju dužan je uz prijavu na natječaj priložiti rješenje o priznavanju inozemnih stručnih kvalifikacija sukladno Zakonu o reguliranim profesijama i priznavanju inozemnih stručnih kvalifikacija („Narodne novine“, broj 82/15, 70/19, 47/20 i 123/23). Ako se dostavlja dokumentacija koja nije na hrvatskom jeziku i/ili latiničnom pismu, potrebno je dostaviti presliku ovjerenog prijevoda na hrvatski jezik i latinično pismo po ovlaštenom sudskom tumaču.

Kandidati u prijavi na natječaj dužni su navesti e-mail adresu na koju će im biti dostavljena obavijest o datumu i vremenu postupka vrednovanja kandidata.

Rok za podnošenje prijava je osam (8) dana računajući od dana objave natječaja na mrežnim stranicama Hrvatskog zavoda za zapošljavanje. Prijave se podnose osobno, poštom ili putem e-maila s naznakom „ ZA NATJEČAJ – PSIHOLOGIJA“ na adresu:

**Srednja škola „August Šenoa“ Garešnica, Kolodvorska 6, 43280 Garešnica**

odnosno e-mail adresu: **ssasenoa@ss-asenoa.hr**

Natječajna dokumentacija se ne vraća.

Kandidati koji se prijavljuju na natječaj, a ostvaruju pravo prednosti pri zapošljavanju po posebnim propisima, dužni su u prijavi na natječaj pozvati se na to pravo, te priložiti sve dokaze o ispunjavanju uvjeta natječaja i dokaze o pravu na prednost pri zapošljavanju. Kandidati koji se pozivaju na pravo prednosti imaju prednost u odnosu na ostale kandidate samo pod jednakim uvjetima.

Kandidati koji se na temelju posebnih propisa pozivaju na pravo prednosti pri zapošljavanju, dužni su, osim dokaza o ispunjavanju svih uvjeta iz natječaja, priložiti i sve dokaze koje posebni propisi propisuju za ostvarivanje navedenog prava i to sukladno:

* članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21 i 156/23):
* dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a navedeni su na internetskoj stranici <https://branitelji.gov.hr/zaposlavanje-843/843> ili <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>
* ako je kandidat bio zaposlen, dokaz o tome na koji mu je način prestao zadnji radni odnos;
* članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19):
* dokaz iz kojeg je vidljivo spomenuto pravo,
* ako je kandidat bio zaposlen, dokaz o tome na koji mu je način prestao zadnji radni odnos,
* dokaz o tome da prilikom ranijih zapošljavanja nije koristio pravo prednosti iz ovog zakona;
* članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20):
* dokaz o utvrđenom invaliditetu,
* ako je kandidat bio zaposlen, dokaz o tome na koji mu je način prestao zadnji radni odnos;
* članku 48. Zakona o civilnim stradalnicima iz Domovinskog rata („Narodne novine“, broj 84/21):
* dokaze iz članka 49. stavka 1. Zakona o civilnim stradalnicima iz Domovinskog rata, a navedeni su na internetskoj stranici <https://branitelji.gov.hr/zaposlavanje-843/843> ili <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>
* ako je kandidat bio zaposlen, dokaz o tome na koji mu je način prestao zadnji radni odnos.

Kandidati čije su prijave na natječaj pravodobne, potpune i ispunjavaju formalne uvjete natječaja, bit će pozvani na provjeru znanja i sposobnosti kroz postupke testiranja i/ili razgovora putem e-maila, prema podacima navedenim u prijavi na natječaj.

Mjesto, vrijeme i način održavanja provjere znanja i sposobnosti kao i područje provjere, pravni i drugi izvori za pripremu kandidata radi provjere znanja i sposobnosti bit će objavljeni na mrežnoj stranici škole <https://ss-asenoa-garesnica.skole.hr/natjecaji/oglasi-za-posao/> u rubrici „Natječaji – Oglasi za posao“ najmanje 5 dana prije održavanja provjere. Ako kandidat ne pristupi provjeri odnosno testiranju smatra se da je odustao od prijave na natječaj.

Natječaj će se objaviti na mrežnim stranicama Srednje škole „August Šenoa“ Garešnica <https://ss-asenoa-garesnica.skole.hr/natjecaji/oglasi-za-posao/> u rubrici „Natječaji“ i na oglasnoj ploči Srednje škole „August Šenoa“ Garešnica, te mrežnoj stranici i oglasnoj ploči Hrvatskog zavoda za zapošljavanje.

Podnošenjem prijave na natječaj kandidat je suglasan s načinom prikupljanja i obrade njegovih osobnih podataka. Osobni podaci kandidata prikupljaju se i obrađuju isključivo radi provođenja natječajnog postupka sukladno odredbama Opće uredbe (EU) 2016/79 o zaštiti osobnih podataka i Zakona o provedbi Opće uredbe o zaštiti podataka („Narodne novine“, broj 42/18). Obrada uključuje i objavu informacija o osobnom imenu i zvanju izabranog kandidata.

O rezultatu natječaja kandidati će biti obaviješteni putem Obavijesti o izboru kandidata na mrežnoj stranice Srednje škole „August Šenoa“ Garešnica:<https://ss-asenoa-garesnica.skole.hr/natjecaji/oglasi-za-posao/> u roku 8 dana od dana sklapanja ugovora o radu s izabranim kandidatom, odnosno donošenja odluke o ne zasnivanju radnog odnosa.

 RAVNATELJ

 Robert Kelečić, dipl. oec.